《东溪水涨》
元代·潘音

积雨经时苦自长，东溪回首意凄凉。连山巨浪飞春雪，数点惊鸥下夕阳。

神女含情愁洛浦，美人挥泪洒潇湘。欲寻舟楫无由渡，咫尺天涯共渺茫。

作者简介：（1270—1355）绍兴新昌人，字声甫。生十岁而宋亡，闻长老谈崖山事，即潸然涕下。长从吴澄学，读夷齐传，击节愤叹。以荐召，不就。筑室南洲山中，名其轩曰“待清隐居”。有《待清遗稿》。